Diari Oficial de la Generalitat Valenciana


Sumari del DOGV 5177, del 16-01-2006 (2006/100)

RESOLUCIÓ de 29 de desembre de 2005, del director general d'Investigació i Transferència Tecnològica, per la qual es concedixen les ajudes a la contractació de personal investigador de caràcter predoctoral per part d'entitats amb finalitat investigadora.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5177

Data del DOGV
:   16-01-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/100


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 29 de desembre de 2005, del director general d'Investigació i Transferència Tecnològica, per la qual es concedixen les ajudes a la contractació de personal investigador de caràcter predoctoral per part d'entitats amb finalitat investigadora. [2006/100]  
L'Orde de 13 de juliol de 2005, del conseller d'Empresa, Universitat i Ciència, per la qual es convoquen diferents tipus d'ajudes i beques per al foment de la investigació científica i desenvolupament tecnològic a la Comunitat Valenciana (DOGV núm. 5.063, de 03.08.2005) preveu en l'annex II, base 16 la renovació de beques predoctorals d'investigació concedides a l'empara de convocatòries anteriors. Esta base determina que els becaris en possessió del Diploma d'Estudis Avançats o en condicions d'obtindre'l en la data de finalització del termini de presentació de la sol·licitud de renovació, accedixen a la segona fase de l'ajuda, com establix el citat annex de la convocatòria.  
La disposició final primera de l'Orde de 13 de juliol de 2005, establix que el director general d'Investigació i Transferència Tecnològica té la competència, per delegació del conseller d'Empresa, Universitat i Ciència, per a resoldre la concessió o la denegació de les ajudes a les quals fa referència la convocatòria i la base 16 de l'annex II disposa que el director general d'Investigació i Transferència Tecnològica resol les renovacions anuals de les beques i les ajudes concedides a l'empara de la dita orde.  
Una vegada comprovades les sol·.licituds d'ajudes a la contractació presentades, i en virtut del d'allò disposat en l'Orde de convocatòria i en el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència, resolc:  
Primer  
1. Concedir ajudes per a la contractació per a la formació de personal investigador de caràcter predoctoral a les entitats beneficiàries que figuren en l'annex de la present resolució, pel període i l'import que s'indica en el mencionat annex, i que ascendix a un import total d'1.863.050 euros, a càrrec de l'aplicació pressupostària 19.03.86.820.76, línia de subvenció T4015, de la Conselleria d'Empresa, Universitat i Ciència.  
Les ajudes citades, comprenen tant el finançament de la contractació del personal investigador de caràcter predoctoral com, si és el cas, la dotació addicional única a les entitats en les quals este personal realitza el treball d'investigació.  
2. El que disposa l'apartat anterior està condicionat a l'existència en els Pressupostos de la Generalitat Valenciana per a l'exercici 2006 de crèdit adequat i suficient per a això.  
Segon  
Les entitats beneficiàries han de complir amb tots els requisits i les condicions establits en l'Orde de 13 de juliol de 2005. En particular han de justificar les ajudes en els termes establits en l'annex I de l'orde.  
Tercer  
La present resolució, dictada per delegació del conseller d'Empresa, Universitat i Ciència, s'ha de notificar a les entitats beneficiàries. Als efectes de publicitat, la resolució s'ha de publicar en el Diari Oficial de la Generalitat Valenciana i en la resta dels mitjans previstos en l'Orde de 13 de juliol de 2005.  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar recurs, amb caràcter potestatiu, de reposició o plantejar directament recurs contenciós administratiu, en el terminis i davant els òrgans que s'indiquen a continuació:  
a) El recurs de reposició s'ha d'interposar davant l'òrgan que va dictar l'acte, en el termini d'un mes des de l'endemà de la publicació de la present resolució.  
b) El recurs contenciós administratiu s'ha d'interposar davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació de la present resolució.  
València, 29 de desembre de 2005.. El director general d'Investigació i Transferència Tecnològica: Jesús T. Pastor Ciurana.